Id-Deċiżjoni tal-Kummissjoni
tal-5 ta’ Marzu 2004
temenda d-Deċiżjoni 2003/467/KE dwar id-dikjarazzjoni li certi provinċi fl-Italja huma ħielsa mit-tuberkulosi u mill-bruċellosi tal-bovini
(notifikata fid-dokument numru K(2004) 666)
(Test b’relevanza għaż-ZEE)
(2004/230/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabblixxi l-Komunità Ewropea,
Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa li jaffettwaw il-kummerċ intra-komunitarju ta’ l-annimali bovini u tal-majjali [1], u partikolarment l-Anness A(I)(4) u l-Anness A(II)(7) tagħħa,
Billi:
(1) Il-lista tar-reġjuni ta’ l-Istati Membri li jiddikjaraw li huma ħielsa mit-tuberkulosi tal-bovini u mill-bruċellosi tal-bovini jinstabu fid-Deċiżjoni tal-Kummissjoni 2003/467/KE tat-23 ta’ Ġunju 2003 li tistabbilixxi l-Istati Membri u ir-reġjuni ta’ l-Istati Membri li huma uffiċjalment ħielsa mit-tuberkulosi, mill-bruċellosi u mill-lukożi enżotika tal-bovini fir-rigward tal-merħliet bovini [2].
(2) l-Italja ressqet quddiem il-Kumissjoni id-dokumentazzjoni li turi biċ-ċar il-konformità mall-kondizzjonijiet xierqa previsti fid-Direttiva 64/432/KEE fir-rigward tal-provinċja ta’ Grossetto fir-Reġjun tat-Toscana sabiex din il-provinċja tiġi ddikjarata uffiċjalment ħielsa mit-tuberkulosi fil-merħliet tal-bovini.
(3) l-Italja ressqet ukoll quddiem il-Kumissjoni id-dokumentazzjoni li turi biċ-car il-konformità mall-kondizzjonijiet xierqa previsti fid-Direttiva 64/432/KEE fir-rigward tal-provinċi ta’ Arezzo, Grossetto, Livorno, Lucca u Pisa fir-reġjun tat-Toscana, sabiex dawn il-provinċi jiġu ddikjarati uffiċjalment ħielsa mill-bruċellosi fil-merħliet tal-bovini.
(4) Dan li ġej hija valutazzjoni tad-dokumentazzjoni mogħtija mill-Italja, il-provinċja ta’ Grossetto fir-Reġjun tat-Toscana għandha tiġi ddikjarata uffiċjalment ħielsa mit-tuberkulosi tal-bovini u il-provinċi ta’ Arezzo, Grossetto, Livorno, Lucca u Pisa fir-Reġjun tat-Toscana għandhom jiġu ddikjarati uffiċjalment ħielsa mill-bruċellosi tal-bovini.
(5) Id-Deċiżjoni 2003/467/KE għandha għalhekk tiġi emendata kif jeħtieġ.
(6) Il-miżuri previsti f’din id-DEĊIŻJONI huma skond l-opinjoni tal-Kumitat Permanenti fuq il-Food Chain u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness I u II tad-Deċiżjoni 2003/467/KC huma emendati skond l-Anness ta’ din id-Deċiżjoni.
Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, fil-5 ta’ Marzu 2004.